hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Որոշ պաշտոնյաներ չեն գիտակցում, թե ինչ են խոսում՝ այդ կերպ կատարում երկրի անվտանգությանը վտանգող հայտարարություններ: Այս մասին այսօր իր ամփոփիչ մամլո ասուլիսի ժամանակ հայտարարեց ՀՀ մարդու իրավունքների պաշտպան Արման Թաթոյանը:
Ըստ Թաթոյանի՝ Ադրբեջանը շարունակում է ատելության ու թշնամանքի  քարոզչությունը և մի գրամ չի պակասեցրել:
Նա անդրադարձավ սահմանային խնդիրներին, մասնավորապես Սյունիքում և Գեղարքունիքում բնակիչների անվտանգային հարցերին:
«Մի շատ պատասխանատու պաշտոնյա ասում է, որ մենք առանց դեմարկացիայի և դելիմիտացիայի կարող ենք համարել, որ այդ հարցերը արդեն լուծված են, պատկերացնո՞ւմ եք: Դա վտանգում է մեր քաղաքացիների իրավունքները: Դու տենց իրավական կարգավիճակ ունե՞ս ընդհանրապես, ո՞վ է քեզ տվել էդ լիազորությունը: Այլընտրանքային ճանապարհն են գովում: Ես եղել եմ այդ կառավարութայն կողմից նոր կառուցվող ճանապարհին, դա էլ է ադրբեջանցիների կողմից դիտարկվում է»,- շեշտեց Արման Թաթոյանը:
ՄԻՊ-ը նշեց նաև, որ  խախտված են անգամ  անձնական և ընտանեկան իրավունքները սահմանային բնակիչների:
«Մեր քաղաքացիները մոտենում են կրակում են: Որոտան համայնքում տան տանիքներին տեսախցիկներ կան, երբ ադրբեջանցիները տեսնում են, որ տեղաշարժ կա, հյուրեր են գալիս գնում, այդ տեսախցիկները ուղղում են հենց տան մեջ: Ու սա մեկ տուն չէ, մի քանի տուն կա այս վիճակում: Մարդիկ անգամ անձնական տարածքի իրավունք չունեն:  Գեղարքունիքում ադրբեջանցիները տիրապետում են ջրային աղբյուրներին և մարդիկ ջուր չունեն: 21-րդ դարն է, բայց մարդիկ ոտքով, դույլով հարևան գյուղից ջուր են բերում, սահնակով ջուր են բերում:  Ադրբեջանական զինվորները ինչո՞ւ պետք է առոք-փառոք գան նստեն, իսկ մեր ժողովուրդը տանջվի: Մենք պետք է մեր ժողովրդի անվտանգությունը դնենք հիմքում, որ մեր ժողովուրդը ապրի շնչի»,- ասաց Արման Թաթոյանը:
Չեմ հասկանում նաև երբ ամեն անգամ մեխանիկական ձևով քարտեզներից են խոսում: Չեմ հասկանում, սա կարեւձև է ինչ է: 70 80 թվի քարտեզ, սա ինչ մոտեցում է: Մենք պետք է ունենանք միջազգային ստանդարտների համապատասխան քարտեզներ. Անտառային, գեոդեիզական , կադաստրային, ջրային,
Անդրադառնալով հայ-ադրբեջանական զորքերի հայելային հետքաշմանը՝ ՄԻՊ-ը շեշտեց, որ այդ հայտարարությունը անհասկանալի է և բազմաթիվ հարցեր է առաջացնում: Արման Թաթոյանի խոսքով՝  զորքը դա միայն զինված ուժերը չեն. այն ներառում է նաև սահմանապահ զորքերը, ոստիկանական զորքերը, ԱԻՆ-ը և այլն:
«Այսօր մեր սահմանապահ զորքերը ինչ բացառիկ դեր են եկատարում: էդ մեկուսացած գյուղերի դեպքում մեր սահմանային զորքերն են պաշտպանում մարդկանց: Ո՞ւր քաշենք էդ մարդկանց տանենք, թիկունք էլ չունենք: Քա՞նի կմ ենք հետ քաշելու, բա՞ որ դիվերսիա եղավ:
Ըստ Թաթոյանի առանձնակի կարևոր է, որ կառավարությունը պարտավոր է հրապարակային բացատրել, թե ինչ է նշանակում այդ հայելային հետքաշումը:
«Սա բոլորիս անվտանգության հարցն է. իմ, ձեր, բոլորիս ընտանիքների, իրենց ընտանիքների անվտանգությանը վերաբերող հարց է: Ոչ ոք իրավունք չունի թաքնվի, գաղտնի մնալու քաղաքական գործընթացների ներքո: Ասել եք հայելային հետքաշում, ես կոնկրետ կասկածի տակ եմ դնում ձեր դիրքորոշումը: Հրապարակեք ուրեմն մանրամասները: Դա այնքան անորոշ կոնցեպցիա է: Ինչո՞ւ էր պետք դա դնել ադրբեջանական իշխանությունների բերանը: Հիմա որտեղ նստես հելնես էդ բառն են ասում»,- շեշտեց Արման Թաթոյանը:
Անդրադառնալով խորհրդային քարտեզներին՝ Թաթոյանը նշեց, որ պետք է ունենալ միջազգային ստանդարտներին համապատասխան քարտեզներ:
«Չեմ հասկանում նաև, երբ ամեն անգամ մեխանիկական ձևով քարտեզներից են խոսում: Չեմ հասկանում, սա կարուձև՞ է, ի՞նչ է: Մեկ ասում են՝ 1970-թվականի, մեկ ասում են 1980 թվականի քարտեզ, սա ի՞նչ մոտեցում է: Մենք պետք է ունենանք միջազգային ստանդարտների համապատասխան քարտեզներ. Անտառային, գեոդեիզական , կադաստրային, ջրային»,- շեշտեց Արման Թաթոյանը:
ՄԻՊ-ը անդրադարձավ նաև իր հետագա գործունեության մասին լուրերին, թե միանալու է ինչ-որ քաղաքական թիմերի:
«Քաղաքական որևէ ուժից առաջարկ չեմ ստացել։ Ստանալու դեպքում էլ չեմ պատրաստվում որևէ քաղաքական ուժի միանալ: Պառլամենտական ընտրությունների ժամանակ առաջարկներ ստացել եմ, բայց դրանք շատ կտրուկ մերժում են ստացել։ Ամենայն հարգանքով, բայց շատ կտրուկ»,- հստակեցրեց Արման Թաթոյանը։
Հիշեցնենք՝ այսօր ՀՀ ՄԻՊ Արման Թաթոյանը ամփոփում էր պաշտոնավարման 6 տարին, որի կապակցությամբ հանդես եկավ մամուլի ասուլիսով և պատասխանեց ԶԼՄ-ներին հուզող հարցերին։
Նախորդ նյութը«Ո՞ւմ հրամանով են նորակոչիկներին տարել Շուշի, որտեղ նրանց կոտորել են, երբ Շուշին արդեն մերը չէր»
Հաջորդ նյութըՊետական աջակցություն կտրամադրվի սահմանամերձ համայնքների բնակիչներին
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Edit with Live CSS
Write CSS OR LESS and hit save. CTRL + SPACE for auto-complete.